CELEX: 62011TN0164
Language: da
Date: 2011-03-16 00:00:00
Title: Sag T-164/11: Sag anlagt den 16. marts 2011 — Reddig mod KHIM — Morleys (et knivskafts form)

21.5.2011   
            
            
               DA
            
            
               Den Europæiske Unions Tidende
            
            
               C 152/25
            
         Sag anlagt den 16. marts 2011 — Reddig mod KHIM — Morleys (et knivskafts form)
   (Sag T-164/11)
   2011/C 152/45
   Stævningen er affattet på engelsk
   
      Parter
   
   
      Sagsøger: Reddig GmbH (Drebber, Tyskland) (ved lawyer C. Thomas)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Morleys Ltd (Preston, Det Forenede Kongerige)
   
      Sagsøgerens påstande
   
   
               —
            
            
               Afgørelse truffet den 15. december 2010 af Andet Appelkammer ved Kontoret for Harmonisering i det Indre Marked (Varemærker og Design) (sag R 1072/2009-2) annulleres.
            
         
               —
            
            
               Sagsøgte tilpligtes at betale omkostningerne i forbindelse med sagen for Retten og den (eventuelle) intervenient tilpligtes at betale de omkostninger, der opstod i forbindelse med den administrative procedure for appelkammeret.
            
         
               —
            
            
               Der berammes mundtlig forhandling, såfremt Retten ikke kan træffe afgørelse uden mundtlig forhandling.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Det tredimensionelle varemærke »dolphin« for varer i klasse 6, 8 og 20 — EF-varemærkeregistrering nr. 2630101
   
      Indehaver af EF-varemærket: Reddig GmbH
   
      Indgiveren af begæringen om, at EF-varemærket erklæres ugyldigt: Morleys Ltd
   
      Begrundelse for ugyldighedsbegæringen: Den part, der har indgivet ugyldighedserklæringen, har støttet sin begæring på absolutte ugyldighedsgrunde i henhold til artikel 52, stk. 1, litra a), sammenholdt med artikel 7, stk.1, litra b), c), d) og e), nr. ii), i Rådets forordning (EF) nr. 207/2009, og på det forhold, at indehaveren var i ond tro, da han indgav ansøgningen i henhold til artikel 52, stk. 1, litra b), i Rådets forordning (EF) nr. 207/2009.
   
      Annullationsafdelingens afgørelse: Ugyldighedsbegæringen taget til følge og registreringen af EF-varemærket erklæret ugyldig i sin helhed
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 7, stk. 1, litra e), nr. ii), i Rådets forordning nr. 207/2009, idet appelkammeret fortolkede denne artikel fejlagtigt og fortolkede kriterierne i Lego-afgørelsen fra Den Europæiske Unions Domstol (Domstolens dom af 14.9.2010, sag C-48/09, Lego Juris mod KHIM) fejlagtigt.